સંવત્સરીના દિવેસ સૌથી મહત્વપૂર્ણ બે કર્તવ્ય અદા કરવામાં આવે છે. આ પૈકી એક છે બારસા સૂત્રનું ગુરુ મુખે શ્રવણ અને બીજું છે સર્વ જીવ સાથે હાર્દિક ક્ષમાપના કરવાપૂર્વક-પ્રતિક્રમણનું. એક વાર જે પાપ-ભૂલની માફી મગાઇ તે ફરીથી ન સેવાય તેનો સંકલ્પ કરીને તે માટેને કાળજી લેવાની હોય છે. પરસ્પર માફી માગવા-આપવાના આ વ્યવહારને 'મિચ્છામી દુક્કડં' એવા પ્રાકૃત ભાષાના વાક્ય દ્વારા કરવાનું જૈનોનું આચરણ આજે જૈનાના પરિચિત અજૈનોમાં પણ પ્રચલિત બન્યો છે.